Ego O. dux Burgundię, notum fieri volo tam presentibus quam futuris quod Osmundus de Plaaneta et Helisabeth, uxor ipsius, et Osmundus, filius eorumdem, dederunt ecclesię Fonteneti in perpetuam elemosinam quicquid habebant in molendinis Marmanie et omnia ad eadem molendina pertinentia et quicquid juris eorum erat in tota aqua ab abbatia usque ad Braanai. Dederunt etiam mansum quod Leonardus capellanus tenebat, mansum que Johannis et fratris ipsius, et VI denarios censuales de manso Parisii Montis Barri...... Hujus rei testes sunt Humbertus... Andreas, monachi Fonten., Rotbertus archipresbiter Tullionis; Leonardus capellanus de Marmania; Matheus de Estet, Guillelmus Bachico; Theobaldus, quondam prepositus, et Johannes, tunc prepositus Montis Barri. Actum est hoc anno incarnationis Dominice M°CC°I°.